
Hva en klubb trenger, hva det koster, og hva som ikke står i prisen
Dato: 2026-10-01   ·   Status: utkast — listepriser lest 30.08 og 18.09.2026, ingenting er bekreftet i dialog   ·   Eier: Roger
Innhold
Hvor mange bord?
Plass
Nytt eller brukt
Hva et nytt bord koster
Det som ikke står i prisen
Utstyr utover bordet
Produsenter og forhandlere
Duk
Hvordan det kan finansieres
Før dere bestiller
Kilder

Bordene er den største enkeltinvesteringen en snookerklubb gjør, og den som avgjør hvor mange som kan spille samtidig. Denne siden samler det vi vet om hva det koster og hva som må avklares før noen bestiller.
	Dette er et utkast — les dette før dere bruker et eneste tall
Ingen leverandør er kontaktet. Ingen pris er bekreftet i en dialog. Prisforespørselen til leverandørene er skrevet og ligger usendt — den går ikke før klubbene har svart på hvor mange bord det gjelder. Sidene oppdateres når svarene kommer.
Alle priser under er listepriser lest på leverandørenes egne nettsider 30. august 2026. Ingen leverandør er kontaktet. Ingen pris er bekreftet i en dialog, ingenting er forhandlet, og ingen av tallene inkluderer frakt til Norge, norsk merverdiavgift eller eventuell toll. Bruk dem som størrelsesorden, ikke som tilbud.
Prosjektet har ingen avtale med noen leverandør og anbefaler ingen.




[bookmark: ovs1]Hvor mange bord?
De sju norske klubbene har mellom to og åtte bord hver:
	Klubb
	Snookerbord

	Oslo Snooker & Carambole
	8

	Stord Snooker
	8

	Trondheim Snooker
	6

	Helgeland Snooker
	4

	Os Biljard og Snookerklubb
	4

	Sarpsborg Snookerklubb
	4

	Ishavsbyen Biljard og Snookerklubb
	2



To bord er nok til å starte. Ishavsbyen ble stiftet i 2020 og driver med to. Med to bord kan fire spille samtidig, og en nybegynnerpulje kan deles i to lag.
Ett bord gjør klubben sårbar: står det opptatt, har den som kom ikke noe å gjøre.
[bookmark: ovs2]Plass
Plassbehov, takhøyde og lyskrav står i sin egen anvisning: Plassbehov-og-lys. Kort oppsummert krever NBF 1,83 m fri sone rundt bordet, og et 12-fots Rasson-bord med den sonen gir et rom på minst 7,49 × 5,70 m for ett bord.
Regn plassen før dere ser på pris. Et bord dere ikke får inn i lokalet er ingen god pris.
[bookmark: ovs3]Nytt eller brukt
Begge deler forekommer i norske klubber. Vi har ikke et bruktmarked å vise til — bord selges når klubber legges ned eller bytter ut, og det skjer sjelden og uten et felles sted å annonsere.
Det vi vet om brukt: fire bord har forlatt landet på under ett år (Os 2, Ishavsbyen 1, Royal Bowling Bodø 1). Bord finnes altså, men de er borte før de blir annonsert. Å si fra i miljøet at klubben leter, er mer effektivt enn å lete på Finn.
[bookmark: ovs4]Hva et nytt bord koster
Rasson er merket de norske klubbene oftest nevner. Tre forhandlere, samme bord, ulik pris — alle 12 fot:
	Modell
	Dynamic Billard (DE)
	Rasson Baltics (EE)
	Spelbord.se (SE)

	Sword II
	€7 190 · 77 800 kr
	€8 900 · 96 300 kr
	99 999 SEK · 96 000 kr

	Strong II
	€9 590 · 103 800 kr
	€10 900 · 118 000 kr
	129 999 SEK · 124 900 kr

	Magnum II
	€11 990 · 129 800 kr
	€13 700 · 148 300 kr
	179 999 SEK · 172 900 kr

	Mva i prisen
	19 % tysk
	estisk sats, ikke bekreftet
	25 % svensk



Tyskland er billigst på alle tre, og gapet mot Tallinn er omtrent €1 710 — 18 500 kr uansett modell. Det ser ut som et fast påslag.
	Prisene er ikke sammenlignbare som de står
De inneholder ulik merverdiavgift, og ved import til Norge skal utenlandsk mva normalt ikke betales — norsk mva og eventuell toll kommer i stedet. Ingen av delene er innhentet. Sammenlign ikke 77 800 kr med en norsk pris før noen har regnet hele veien fram til lokalet.




[bookmark: ovs5]Det som ikke står i prisen
Dette er den viktigste delen av siden.
	Post
	Hva vi vet

	Frakt
	Dynamic oppgir €359 · 3 890 kr med speditør innenfor DE, LU, AT, CH, NL og BE. Andre land er ikke oppgitt — Norge må spørres om særskilt

	Montering
	Dynamic tar €660–925 · 7 100–10 000 kr, men bare i DE, LU, NL og BE. Ikke Norge

	Norsk mva og toll
	Ikke avklart

	Transport inn i lokalet
	Et 12-fots bord kommer i deler, og skiferen er tung. Trapp, dørbredde og heis avgjør om det går



Ingen forhandler er funnet i Norge, Danmark eller Finland. Et bord kjøpt i Tyskland eller Estland må altså fraktes og monteres av noen andre enn selgeren. Hvem det er, vet vi ikke ennå.
[bookmark: ovs6]Utstyr utover bordet
Bordet er den store utgiften. Utstyret er den som blir glemt — og uten det står bordet ubrukelig.
	Samme forbehold som over
Prisene under er listepriser lest på leverandørenes egne nettsider 18.09.2026, unntatt de tre som var hentet 30.08 og er merket det. Ingen leverandør er kontaktet. Ingenting inkluderer frakt til Norge, norsk merverdiavgift eller toll.
Kronebeløpene er omregnet, ikke innhentet. Kurs fra Norges Bank 17.09.2026: 1 EUR = 10,8250 · 1 GBP = 12,6121 · 1 AUD = 6,7074 · 100 SEK = 96,04. Kursen flytter seg. Ingen norsk pris er innhentet fra noen leverandør — kronetallene er valutaomregning av utenlandske listepriser, og sier ingenting om hva varen koster levert i Norge.




Det som må være på plass før første kveld
Skillet som betyr noe er per bord mot per klubb. Det første ganges opp når klubben vokser; det andre kjøpes én gang.
	Per bord
	Per klubb

	Kuler
	Køer til utlån

	Trekant
	Kritt

	Hvile — kryss og edderkopp
	Bordbørste

	Poengtavle
	Snookerjern

	Bordtrekk
	Køstativ

	
	Kulevask



Hvilene sto ikke på den opprinnelige lista, og de er ikke valgfrie. Et bord er 3,57 m langt. Hvit ball midt på bordet nås ikke med hånda fra noen kant. Uten kryss og edderkopp kan deler av bordet rett og slett ikke spilles.
Kuler
Fem nivåer hos samme forhandler, alle 52,4 mm — se merknaden under tabellen:
	Sett
	Pris
	Merknad

	Standard
	€34 · 370 kr
	Ikke Aramith

	Aramith Premier
	€129 · 1 400 kr
	Rimeligste Aramith

	Aramith Tournament Champion
	€235 · 2 540 kr
	Lest 30.08

	Aramith Super Crystalate
	€283 · 3 060 kr
	

	Aramith Tournament Champion SuperPro 1G
	€319 · 3 450 kr
	Det proffene spiller med



	52,4 eller 52,5 mm — det er samme kule
Regelverket sier 52,5 mm med toleranse ± 0,05 mm, og Aramith oppgir selv 52,5 mm — 2″ 1/16 på Tournament Champion, SuperPro 1G og Pro Cup. Forhandlere som skriver «52,4 mm» runder av den gamle tommemålen. Ingen har bestilt feil størrelse. Sagt her fordi forskjellen ellers ser ut som et avvik når fakturaen kommer.




For en ny klubb er Premier til 1 400 kr nok. Forskjellen mellom 1 400 og 3 450 kr merkes av spillere som allerede er gode. Nybegynnere merker den ikke.
Køer
Her er spriket størst, og valget enklest.
	Type
	Pris
	Kilde

	Huskø, ettdels, limt lapp
	€25–27 · 270–290 kr per stk.
	Dynamic Billard, kategorien «One-Piece House Cues for Snooker»

	Klubbkø til utlån
	AUD 49,95 · 335 kr (ord. 99,95 · 670 kr)
	The Snooker Shop, Australia

	Nybegynnerkø, egen
	£89,95–99,95 · 1 130–1 260 kr
	Cue + Case, PRO147 Jester

	Håndlagd kø
	£294–513 · 3 710–6 470 kr
	Green Baize



Ti huskøer koster omtrent det samme som én håndlagd kø. En klubb som rekrutterer trenger det første. Den som kommer på en nybegynnerkveld skal få en kø i hånda uten å spørre om lov, og den køa skal tåle å bli mishandlet.
Spillere som blir værende kjøper sin egen. Det er ikke klubbens utgift.
Hviler
En hvile er to deler: et hode og en stang. Klubben trenger minst kryss og edderkopp, og på et 12-fots bord også en lang stang.
	Del
	Pris

	Krysshode, nylon
	£11,99 · 150 kr

	Krysshode eller edderkopphode, messing eller krom
	£13,99 · 175 kr

	Hvilestang, 57″ todelt
	£29,99 · 380 kr

	Half butt, 84″
	£32,99 · 420 kr

	Long butt, 96″
	£36,99 · 465 kr



Alle fra Liberty Games.
Småtteri som likevel må kjøpes
	Utstyr
	Pris
	Kilde

	Trekant, mahogny
	€11,90 · 130 kr
	Dynamic Billard, lest 30.08

	Kritt, Master grønn for snooker, 12-pakning
	€7 · 76 kr
	Dynamic Billard

	Kritt, Taom V10 grønn, enkeltstykk
	€16,20 · 175 kr
	Dynamic Billard

	Poengtavle, PVC
	€42 · 455 kr
	Dynamic Billard

	Poengtavle, mahogny
	€70 · 760 kr
	Dynamic Billard

	Køstativ, vegg, 6 køer
	£19,99 · 250 kr
	Liberty Games

	Køstativ, vegg, 8 køer
	£24,99 · 315 kr
	Liberty Games

	Køstativ, gulv, 8–12 køer
	£45,99–49,99 · 580–630 kr
	Liberty Games

	Bordtrekk, 12 fot
	£24,99 eks. mva · 315 kr / £29,99 inkl. · 380 kr
	Club King



Én krittpakning holder lenge. Tolv stykker til 76 kr er ikke der pengene går. Taom til 175 kr stykket er et spillerkjøp, ikke et klubbkjøp.
Vedlikehold
Duken er forbruksvare, og hvor lenge den varer avgjøres her.
	Utstyr
	Pris
	Kilde

	Snookerjern
	€199 · 2 150 kr
	Dynamic Billard, lest 30.08

	Bordbørste, 12″
	£27,95 · 350 kr
	Liberty Games

	Bordbørste, 9″
	£18,99 · 240 kr
	Liberty Games

	Vangebørste
	£8,99 · 115 kr
	Liberty Games

	Aramith kulevask
	£15,99 · 200 kr
	Liberty Games

	Aramith kulepolering
	£16,99 · 215 kr
	Liberty Games

	Duklapper, 10-pakning
	£10,99 · 140 kr
	Liberty Games

	Merkeprikker, 10-pakning
	£6,99 · 88 kr
	Liberty Games



	Duklapper er ikke et nederlag
De finnes fordi køspisser går gjennom duk, og fordi en lapp er 13 kr mot 7 600 kr for ny duk. En klubb som rekrutterer får flere hull enn en klubb som ikke gjør det.




Hva det kommer på — anslag
Dette er et regnestykke, ikke et tilbud. To bord, rimeligste forsvarlige valg, ti utlånskøer.
	Post
	Antall
	Sum

	Aramith Premier-kuler
	2
	€258 · 2 790 kr

	Trekant
	2
	€24 · 260 kr

	Poengtavle, PVC
	2
	€84 · 910 kr

	Huskøer à €26
	10
	€260 · 2 810 kr

	Kritt, 12-pakning
	1
	€7 · 76 kr

	Snookerjern
	1
	€199 · 2 150 kr

	Sum i euro
	
	≈ €830 · 8 990 kr

	Hviler: 2 hoder + stang, per bord
	2 sett
	≈ £116 · 1 460 kr

	Bordbørste 12″
	1
	£27,95 · 350 kr

	Kulevask
	1
	£15,99 · 200 kr

	Køstativ, vegg, 8 køer
	2
	£49,98 · 630 kr

	Bordtrekk
	2
	£59,98 · 755 kr

	Sum i pund
	
	≈ £270 · 3 400 kr



≈ €830 + £270 — rundt 12 400 kr. Det er omkring seksten prosent av étt Sword II-bord til 77 800 kr, og det kommer i tillegg.
Rettet 18.09: her sto det først «omkring ti prosent». Det var regnet feil — £270 ble ikke lagt til før brokøkningen ble tatt.
Legg til frakt fra minst to land, norsk mva og eventuell toll. Ingen av delene er innhentet. Behandle 12 400 kr som et gulv, ikke som en pris.
Det vi ikke vet
Frakt til Norge på småutstyr. Dynamic oppgir frakt bare innenfor seks land. Liberty Games og Cue + Case oppgir gratis frakt i Storbritannia
Mva-status hos Liberty Games. Kategorisidene sier det ikke. Kartleggingen 30.08 noterte «eks. mva». Ikke bekreftet. Club King viste begge tall, og differansen er 20 %
Om NBF har egne krav til kuler, køer eller hviler. Kravspesifikasjonen fra 2013 er lest på bord og duk, ikke på utstyr. Spørsmålet ligger hos Frode
Om biljardutstyr står på NIFs utstyrsliste for spillemidler. Samme åpne punkt som for bordene
Norsk forhandler av småutstyr. Ingen er funnet. Alt over må importeres
[bookmark: ovs7]Produsenter og forhandlere
Kartleggingen 30.08 dekket Rasson og Shender. Et bredere søk 18.09 finner flere produsenter av turneringsbord i 12 fot:
	Produsent
	Land
	Merknad

	Rasson
	Kina
	Mest nevnt av norske klubber. Forhandlere i DE, EE, SE

	Shender
	Kina
	Helgeland har kjøpt tidligere. Oppgir 45 mm skifer og fem års garanti

	Wiraka
	Malaysia
	M1 Tournament i 12 fot. Forhandler funnet i India

	Riley
	England
	Aristocrat Tournament Champion, 12 fot. Eneste europeiske produsent funnet

	Star
	Kina
	Nevnt i bransjeoversikter, ingen forhandler undersøkt



Riley er den eneste europeiske produsenten vi har funnet. Det kan bety kortere frakt og enklere montering enn import fra Asia via Tyskland — men ingen pris er innhentet, og det er ikke undersøkt om de leverer til Norge.
Forhandlere av utstyr, ikke bord
	Butikk
	Land
	Fører

	Green Baize
	Storbritannia
	Håndlagde køer £294–513 · 3 710–6 470 kr, køkofferter, tips £5–12,50 · 63–160 kr, kritt

	The Snooker Shop
	Australia
	Køer, kuler, duk, børster, lys, poengtavler, køstativ. Internasjonal frakt «på utvalgte varer»

	Cue + Case
	Storbritannia
	Hainsworth-duk, gratis frakt i Storbritannia

	Liberty Games
	Storbritannia
	Hainsworth-duk, priser eks. mva



Green Baize fører ikke bord. Den er en køforhandler, og prisene ligger i området 3 710–6 470 kr for håndlagde køer. Til en ny klubb som trenger enkle køer til utlån, er det feil sted å begynne.
[bookmark: ovs8]Duk
Duken er ikke en engangsutgift. Et bord kjøpes én gang på tjue år. Duk kjøpes flere ganger i året, i all framtid — og over tid er det der pengene faktisk går.
	Denne delen er en kartlegging, ikke en anbefaling
Tidligere anbefalte siden Hainsworth Match. Ingen av klubbene som har svart, bruker Match eller Precision. Det er ikke funnet noe grunnlag for å peke ut én duk for alle, så siden viser nå hva klubbene faktisk bruker, og hva vi vet om alternativene. Oppdatert 01.10.2026.




NBFs eget krav til duk gjelder bare materiale og farge, ikke merke. Klubben står fritt til å velge produsent.
Hva klubbene bruker i dag
Svar på bordbehov-runden, 2 av 7 klubber per 01.10.2026:
	Klubb
	Bord
	Duk i dag
	Fornøyd?
	Omtrekking

	Oslo Snooker & Carambole
	8
	«Sethus Jump» på 7 av 8 bord. Skaffet direkte fra Kina gjennom en person i klubbmiljøet, ikke hos en forhandler
	«Veldig fornøyd»
	Ca. én gang i året, på egen dugnad

	Helgeland Snooker
	4
	Strachan 6811 Tournament 30 oz
	«Veldig fornøyd», men «mindre fornøyd med kostnadene»
	Ca. én gang i året, når duken er slitt

	Stord, Trondheim, Os, Sarpsborg, Ishavsbyen
	—
	Ikke svart
	—
	—



Tre ulike duker på to klubber. Variasjonen er selve funnet. Produsenten av «Sethus Jump» er ikke identifisert, og den finnes ikke i forhandlernes lister.
Ønskene går i hver sin retning. Helgeland vil prøve Hainsworth på det nye Shender-bordet fordi medlemmene synes det ruller tregt. Oslo er fornøyd med en duk som ikke er Hainsworth. Valget av duk henger sammen med hvilket bord og hvilket spill den skal brukes til — og to svar er ikke en måling.
Felles dukkjøp: begge som har svart, er positive
Helgeland vil gjerne være med på å kjøpe duk på rull sammen med andre klubber, for å få lavere pris. Klubben har ingenting imot Hainsworth.
Oslo har gjort det før: kjøpt duk i pakkeløsninger og lange ruller, og videresolgt enkeltduker til andre klubber. Men erfaringen er borte. Dagens leder tok over i 2025, etter at de fleste i det gamle styret hadde sluttet, og hvem klubben kjøpte av, hva det kostet og hvorfor det ble lagt bort, vet ikke dagens styre. Salget til Ølen IL var én duk — en original, ubrukt Rasson-duk. Lageret nå: noen pakker Jump til høsten, 3–4 duker klubben selv er usikker på merket av, og to rester på rull som er for små til et helt bord.
Et felles dukkjøp må bygges fra bunnen. Oslo har vist at det går, men erfaringstallene finnes ikke lenger i klubben.
Hvor mye duk et 12-fots bord trenger
Tre kilder oppgir de samme målene (se Kilder):
	Del
	Mål

	Seng
	ca. 376–381 × 193 cm

	Vanter
	6 strimler à ca. 188–193 × 15 cm



	Beregning, ikke kildetall
Duken selges på rull, 195 cm bred. Sengen tar hele bredden og ca. 3,8 m av lengden. Seks vantestrimler ligger side om side (90 cm) på ca. 1,9 m.
• Ett bord kappet alene: ca. 5,7 m
• To bord kappet sammen: ca. 4,8 m per bord (12 strimler fyller 180 cm av bredden)
Kappsvinn er ikke regnet inn, og ingen som trekker om har bekreftet tallene ennå.




Oslo og Helgeland trekker om ca. 12 bord i året til sammen. Det gir et forbruk i størrelsesorden 58–69 meter i året for de to klubbene. Anslaget bygger på klubbenes eget «ca. én gang i året», som ikke betyr hvert bord hvert år.
Hva et duksett til 12 fot koster — eksempelpriser
Priser hentet 18.09.2026 hos britiske forhandlere, sett med seng og vanter. Dette er listepriser for to Hainsworth-duker, ikke et utvalg av det klubbene bruker:
	Duk
	Cue + Case
	Liberty Games

	Hainsworth Precision Ultimate Tournament, 12 fot
	£599,95 · 7 570 kr
	£649 eks. mva · 8 190 kr

	Hainsworth Match Tournament, 12 fot
	£649,95 · 8 200 kr
	—



Før frakt til Norge og norsk merverdiavgift. Til sammenligning koster et sett til et 7-fots poolbord £109–230 · 1 370–2 900 kr — snookerduk er i en helt annen prisklasse fordi flaten er over tre ganger så stor. Pris for Strachan 6811 og «Sethus Jump» er ikke innhentet.
AW Hainsworth selger direkte, med minste ordre på £150 · 1 890 kr, eller det som tilsvarer to tilskårne sett. Det finnes ingen nordisk distributør, så ingen har enerett i Norge.
Hainsworths egne beskrivelser
Til orientering, ordrett fra Hainsworths produktsider 18.09.2026:
	
	Smart
	Match
	Precision

	Hainsworth kaller den
	«The tough cloth that stays smarter for longer»
	«The tournament cloth that delivers a professional playing experience»
	«The ultimate player's challenge»

	Sammensetning
	—
	95 % ull, 5 % nylon
	95 % ull, 5 % nylon

	Vekt
	—
	390 gsm
	330 gsm

	Lugg
	—
	«short precise nap cut»
	«super-short nap… the fastest playing surface in the world»



Hainsworth oppgir at Match er brukt i store turneringer, blant annet British Open. Precision markedsføres mot proffer og spillere som vil opp et nivå.
Det vi ikke vet
Levetid. Det finnes ingen måling av hvor lenge noen duk varer i en norsk klubb. Et inntrykk fra Oslo om at Precision varer kortere, kommer fra et styre som er usikker på hvilket merke duken var. Det er ikke belegg.
Om duktype påvirker hvem som melder seg på turneringer. Det er en hypotese. Hvilken duk som ligger i norske turneringer, er spurt NBF 18.09.2026.
Hva fem av sju klubber bruker.
	Omtrekking kommer i tillegg
Forhandlerne nevner «professional re-clothing service» uten å oppgi pris. Hva det koster i Norge er ikke undersøkt. Klubbene som har svart, trekker om selv.




[bookmark: ovs9]Hvordan det kan finansieres
	Ordning
	Hva vi vet

	NBFs låneordning
	Rentefritt, bare til bord og utstyr, med pant, maks tre års løpetid. Bekreftet av generalsekretæren 17.09.2026

	NBF-deleie
	Forbundet har gått inn med en andel og latt klubben kjøpe seg ut over tid (Trondheim BK, styresak 47/24-26)

	Spillemidler til utstyr
	36 mill. fordeles årlig, frist 4. februar. Om biljardbord og duk står på NIFs utstyrsliste er ikke avklart



	Terskelen for lån er regnskap, ikke bordene
Ålesund fikk avslag to ganger, begge gangene fordi klubben manglet dokumentert omsetning — ikke fordi bordene var feil. En ny klubb bør regne med at låneordningen først er innen rekkevidde etter et års drift med regnskap.
Søk om gave før dere søker om lån.




[bookmark: ovs10]Før dere bestiller
☐	Er plassen regnet ut, med 1,83 m fri sone? Se Plassbehov-og-lys
☐	Kommer bordet inn i lokalet — dørbredde, trapp, heis, skiferens vekt?
☐	Hva koster frakt til Norge? Ikke oppgitt av noen forhandler
☐	Hvem monterer? Ingen av forhandlerne tilbyr det i Norge
☐	Hva kommer i tillegg i norsk mva og toll?
☐	Er det spurt i miljøet om noen selger brukt?
☐	Har klubben regnskap nok til at NBFs låneordning er aktuell?
☐	Er utstyret regnet med? Rundt 12 400 kr for to bord kommer i tillegg til bordprisen. Hviler, køer og poengtavle er ikke tilbehør — uten dem står bordet
[bookmark: ovs11]Kilder
Kilder/Leverandorer-bord-og-duk.md — full kartlegging, lest 30.08.2026
NBF, Kravspesifikasjoner for biljardbord og anlegg, vedtatt juni 2013
Generalsekretær i NBF på e-post 17.09.2026 — låneordningens vilkår
NBF styresak 47/24-26 — deleie
Bordtallene per klubb: FAKTA, kontrollert september 2026
Utstyrsprisene, lest 18.09.2026
Dynamic Billard — kuler, kritt, poengtavler, huskøer («One-Piece House Cues for Snooker»). Priser oppgitt inkl. tysk mva, frakt kommer i tillegg
Liberty Games — hviler, køstativ, børster, kulevask, duklapper. Mva-status ikke oppgitt på kategorisidene
Cue + Case — nybegynnerkøer (PRO147 Jester)
The Snooker Shop, Australia — klubbkø til utlån
Club King — bordtrekk, eneste kilde som viste både eks. og inkl. mva
Aramith, egne produktsider — kulediameter 52,5 mm / 2″ 1/16
rulesofsnooker.ca — regelens ordlyd: 52,5 mm ± 0,05 mm
Dukmål per 12-fots bord, lest 01.10.2026
Premium Cues, «Snooker & Pool Room Size and Cloth Cutting Guide» — seng 148″ × 76″, vanter 74″ × 6″
On Cue World, Hainsworth Match 12 fot — seng 149″ × 76″, vanter 76″ × 6″, seks strimler
PotBlack NZ, Hainsworth-sett — seng 3810 × 1930 mm, vanter 6 × 1930 × 150 mm
Klubbenes svar på bordbehov-runden: Oslo 18.09 og 24.09, Helgeland 21.09.2026
Snooker – For Alle   ·   side  av 




